Verantwortung Erde
Verantwortung Erde is a politische Bewegung, de in da Gemeinderotswohl 2015 in Villach auf Onhieb mit erna Bürgerlistn ERDE den Einzug in den Gemeinderot mit an Mandot gschofft hobm. Listn ERDE is – nebm dem Gemeinderot – a in a poar Villacha Ausschüssn und zwor Tourismus, Gewerbe, Lebensmittl- und Veterinärwesn, und Gsundheit, Umwölt und Naturschutz vertretn.

Politisches Spektrum 
Des politische Spektrum is fie de Bewegung schwa zu definian, da se jegliche Einordnungsversuche zruckweisn, sehr oft ieberparteilich Aktionen veronstaltn wia z. B. "Villach lebt Vielfalt" und gern gemeinsome Onträge einbringan. De politische Herkunft da Mitglieda is sehr unterschiedlich, sener Spitzenkandidat Sascha Jabali-Adeh kummt ausm rechten Loger vo da FPÖ (ehemols BZÖ), hingegn sei Stöllvatreta René Kopeinig kummt vo de Piratn und is daher ausm linkn Fliegl des Spektrums. Mit Sichaheit konn ma bis hetzt nur sogn, doss sich deren Politik um Nochholtigkeit, Umwöltbewusstseinsförderung und soziale Gerechtigkeit draht.

Themen

De essbore Stodt 
De Bewegung mecht mithülfe deren Mandates a essbore Stodt noch dem Vorbild vo Andernach in Villach ermeglichn. Erna Gemeinderotsbeschluss vom Dezemba 2015 is vom Villacha Gemeinderot einstimmig ongnumman wurdn. De erste Testflächn fia des Pilotprojekt is vo da Stodt bereits ausgwöhlt wurden, es hondlt sich umman 1500 Quadratmeta großn Wirth-Park. Der is mit essborn Pflonzn und Hochbeetn ausgestottet wurdn.

Weitere Themen san:
 Foodsharing
 Rodwegausbau
 Umwöltschutz und de Umstöllung auf erneierbore Energiequölln
 Anährungssouveränität
 Komplementärwährungan
 Stodtmodernisierung (z. B durch de Nutzung neia Technologien wie QR-Codes oda Bitcoins)
 Förderung freia Medien (z. B. Freia Software)

Wahlfriedn 

De Wortkreation Wahlfriedn (anstott Wohlkompf) entstond ausn Wunsch ausa Kempfe zu vermeidn in da Wohl 2015. De Bewegung is zur diesa Wohl mit an Budget vo 500€ (wurde donn im Laufe des Wohlfriedns duarch Spendn auf 1000€ erhöht) ongetretn. De Bewegung is bei den Wöhlan bsundas durch dern unkonventionölle Ort da Wohlzuckerl aufgfolln, onstott Geschenkn hots Umormungen, Gedonkn zum Mitnehman und Mohlzeitn aus gerettate Lebensmittl gebm. De Grianen nutztn den Begriff a fia sich und zwor fia de Wien-Wohl im Joar 2015.

Im Netz 
 Webseitn von Verantwortung Erde
 „Interview da Kleine Zeitung“ mitn Spitznkandidat

Literatur

Einzelnachweise 

Soziale Bewegung